**Alina Șerban: „*Declar pe propria răspundere”***

Prin monodrama **„*Declar pe propria răspundere”*** *–* care deschide ***Festivalul Internațional de Roma Storytelling***, în data de 27 iulie 2017 – **Alina Șerban** împărtășește cu publicul propria ei copilărie și biografie.

Spectacolul urmărește traseul unei tinere, care, la fel ca toate fetele din generația ei, ascultă muzică ușoară, își face prietenii și visează despre viitor. Ea trăiește într-o comunitate săracă de romi din București unde educația este inaccesibilă, unde are permanent un sentiment de rușine.

Când mama ei intră în închisoare, îi devine și mai clar că în tentativa ei de ieșire din cartier se poate baza numai pe sine. Nici cele mai serioase încercări nu pot să șteargă zâmbetul ei de pe chip și tenacitatea din inimă. Deși câteodată nici ea nu crede că visele se vor realiza vreodată, ajunge la Academia Regală de Teatru din Londra și îşi acceptă originea. Descoperă că aceasta poate fi și un motiv de mândrie, nu numai un stigmat. „Dacă ai reușit să urci pe un munte, poți să te odihnești puțin, după care trebuie să urci următorul munte” – spune artista, care este autoarea și actrița mai multor spectacole din România și Marea Britanie.

Actul artistic pe care Alina Șerban își asumă în acest spectacol este un reper în istoria teatrului documentar. Din punct de vedere actoricesc își rezolvă sarcinile cu precizie și exactitate, pe de altă parte, ca om, dă dovadă de o imensă putere și o mare lecție despre umanitate.” – declara Mária Szilágyi, directoarea Festivalului de Dramă Contemporană.

După spectacol se organizează o întâlnire a actriței Aline Șerban cu publicul. Spectacolul va fi prezentat în limba engleză, cu traducere simultană în limba maghiară.

Realizatori:

Regizor, actor, scriitor: Alina Șerban

Traducător: Adorján Beáta

Locul: Stúdió K Színház (Budapesta, sect. 9. str. Ráday nr. 32.)

Data: 27. iulie 2017., orele 18:00

Durata spectacolului: 90 de minute

Durata întâlnirii cu publicul: 60 de minute